               EUROPSKA KOMISIJA
            Bruxelles, 6.3.2019.
            COM(2019) 97 final
            2019/0053(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Regionalnoj organizaciji za upravljanje ribarstvom u južnom Pacifiku i o stavljanju izvan snage Odluke 9784/17

               OBRAZLOŽENJE

               1.Predmet prijedloga

               Ovaj se Prijedlog odnosi na odluku o utvrđivanju stajališta koje u ime Unije treba zauzeti na sastancima Regionalne organizacije za upravljanje ribarstvom u južnom Pacifiku (SPRFMO) u razdoblju 2019.–2023. u vezi s predviđenim donošenjem mjera očuvanja i upravljanja.

               2.Kontekst prijedloga

               2.1.Konvencija o očuvanju i gospodarenju ribolovnim resursima na otvorenom moru u južnom Pacifiku

               Konvencijom o očuvanju i gospodarenju ribolovnim resursima na otvorenom moru u južnom Pacifiku (Konvencija SPRFMO-a) osnovan je SPRFMO, a cilj mu je osigurati dugoročno očuvanje i održivo iskorištavanje ribolovnih resursa na području primjene Konvencije. Konvencija je stupila na snagu 24. kolovoza 2012.

               Unija je postala stranka SPRFMO-a nakon što je ratificirala Konvenciju u skladu s Odlukom Vijeća 2012/130/EU
                  1
               .

               2.2.Komisija SPRFMO-a

               Komisija SPRFMO-a tijelo je osnovano Konvencijom SPRFMO-a koje je nadležno za upravljanje ribolovnim resursima i njihovo očuvanje na području primjene Konvencije. Tijelo donosi mjere očuvanja i upravljanja kako bi se osigurala dugoročna održivost i održivo iskorištavanje ribolovnih resursa u njegovoj nadležnosti.

               Kao članica Komisije SPRFMO-a Unija ima pravo sudjelovanja i glasanja. Komisija SPRFMO-a svoje odluke obično donosi konsenzusom. Međutim odluke može donositi tročetvrtinskom većinom svojih članova, osim ako je Konvencijom SPRFMO-a izričito propisan konsenzus.

               2.3.Odluke Komisije SPRFMO-a

               Komisija SPRFMO-a ovlaštena je za donošenje mjera očuvanja i provedbe za ribarstvo u svojoj nadležnosti, a one su obvezujuće za ugovorne strane.

               U skladu s člankom 17. stavkom 1. Konvencije SPRFMO-a mjere stupaju na snagu 90 dana nakon datuma na koji je SPRFMO o njima obavijestio ugovorne strane. Ako bilo koji član Komisije SPRFMO-a podnese prigovor na odluku u roku od 60 dana od primitka obavijesti, odluka neće postati obvezujuća za tog člana u dijelu na koji se odnosi prigovor. Ako je podnesen prigovor, osniva se povjerenstvo za preispitivanje koje u roku od 30 dana od završetka razdoblja za podnošenje prigovora donosi odluku o prigovoru.

               3.Stajalište koje treba zauzeti u ime Unije

               Stajalište koje u ime Unije treba zauzeti na godišnjim sastancima regionalnih organizacija za upravljanje ribarstvom (RFMO-i) trenutačno se utvrđuje u skladu s dvostupanjskim pristupom. Odlukom Vijeća utvrđuju se vodeća načela i smjernice za stajalište Unije na višegodišnjoj osnovi, a ono te se zatim izmjenjuje za svaki godišnji sastanak na temelju neslužbenih dokumenata Komisije o kojima raspravlja radna skupina Vijeća.

               Za SPRFMO taj je pristup uveden Odlukom Vijeća 9784/17 od 30. svibnja 2017., kojom je utvrđeno stajalište Unije u SPRFMO-u za razdoblje 2017.–2021. Odluka sadržava opća načela i smjernice, ali u mjeri u kojoj je to moguće uzimaju se u obzir i posebnosti SPRFMO-a. Nadalje, u njoj je utvrđen standardni postupak za godišnje utvrđivanje stajališta Unije, na zahtjev država članica.

               Odlukom 9784/17 nije predviđeno preispitivanje stajališta Unije u okviru SPRFMO-a prije godišnjeg sastanka 2022. Međutim velika većina odluka Vijeća kojima se utvrđuje stajalište Unije u različitim RFMO-ima u kojima je ona ugovorna strana mora se preispitati prije godišnjih sastanaka tih RFMO-a 2019. Stoga je primjereno, kako bi se promicala usklađenost stajališta Unije u svim RFMO-ima i uskladili rokovi za postupke preispitivanja, preispitati stajalište Unije u SPRFMO-u za razdoblje 2019.–2023. i zamijeniti Odluku 9784/17.

               U Odluci 9784/17 obuhvaćena su načela i smjernice nove zajedničke ribarstvene politike (ZRP) kako je utvrđeno u Uredbi (EU) br. 1380/2013 Europskog parlamenta i Vijeća
                  2
                te su u obzir uzeti ciljevi utvrđeni u Komunikaciji Komisije o vanjskoj dimenziji ZRP-a
                  3
               . Osim toga, stajalište Unije usklađeno je s Ugovorom iz Lisabona.

               U trenutačnom preispitivanju uzimaju se u obzir, kad je riječ o utjecaju ribarstva, Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu
                  4
               ”, Zajednička komunikacija Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana
                  5
               ” i zaključci Vijeća o toj zajedničkoj komunikaciji
                  6
               .

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               „Akti koji proizvode pravne učinke” obuhvaćaju akte koji proizvode pravne učinke na temelju pravila međunarodnog prava koja se primjenjuju na predmetno tijelo te instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac EU-a”
                  7
               .

               4.1.2.Primjena u predmetnom slučaju

               Komisija SPRFMO-a tijelo je osnovano na temelju sporazuma, odnosno Konvencije SPRFMO-a.

               Akti koje je Komisija SPRFMO-a pozvana donositi akti su koji proizvode pravne učinke. Previđeni akti bit će obvezujući na temelju međunarodnog prava u skladu s člankom 17. Konvencije SPRFMO-a te mogu presudno utjecati na sadržaj sljedećih akata EU-a:

               ·Uredba Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje
                  8
               ;

               ·Uredba Vijeća (EZ) br. 1224/2009 o uspostavi sustava kontrole Unije za osiguranje sukladnosti s pravilima zajedničke ribarstvene politike
                  9
               ; i

               ·Uredba Vijeća (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama
                  10
               .

               Predviđenim se aktima ne dopunjuje i ne mijenja institucionalni okvir Konvencije SPRFMO-a.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako taj akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnose se na ribarstvo. Uredba (EU) br. 1380/2013 pravna je osnova kojom su uređena načela koja se trebaju odražavati u tom stajalištu.

               Stoga je materijalna pravna osnova predložene odluke članak 43. stavak 2. UFEU-a. Odluka će zamijeniti Odluku 9784/17.

               4.3.Zaključak

               Pravna osnova predložene odluke trebao bi biti članak 43. stavak 2. UFEU-a u vezi s člankom 218. stavkom 9. UFEU-a.

               2019/0053 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Regionalnoj organizaciji za upravljanje ribarstvom u južnom Pacifiku i o stavljanju izvan snage Odluke 9784/17

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Odlukom Vijeća 2012/130/EU od 3. listopada 2011.
                  11
                Unija je sklopila Konvenciju o očuvanju i gospodarenju ribolovnim resursima na otvorenom moru u južnom Pacifiku (Konvencija SPRFMO-a), kojom je osnovana Komisija SPRFMO-a.

               (2)Komisija SPRFMO-a nadležna je za donošenje mjera očuvanja i upravljanja kojima se postižu ciljevi Konvencije SPRFMO-a. Takve mjere mogu postati obvezujuće za Uniju.

               (3)Uredbom (EU) br. 1380/2013 Europskog parlamenta i Vijeća
                  12
                 predviđeno je da Unija osigura da su aktivnosti u ribarstvu i akvakulturi dugoročno ekološki održive i da se njima upravlja na način koji je u skladu s ciljevima postizanja gospodarskih i društvenih koristi i koristi za zapošljavanje te doprinos dostupnosti opskrbe hranom. Osim toga predviđeno je da Unija primjenjuje predostrožni pristup upravljanju ribarstvom i nastoji osigurati da iskorištavanje živih morskih bioloških resursa obnavlja i održava populacije izlovljavanih vrsta iznad razina koje mogu osigurati najviši održivi prinos. Nadalje, predviđeno je da Unija poduzima mjere upravljanja i očuvanja na temelju najboljih dostupnih znanstvenih savjeta, da podržava razvoj znanstvenog znanja i savjetovanja te da postupno napusti prakse odbacivanja ulova i promiče ribolovne metode koje pridonose selektivnijem ribolovu, najvećem mogućem izbjegavanju i smanjenju neželjenog ulova te ribolovu s manjim utjecajem na morski ekosustav i ribolovne resurse. Uz to, u Uredbi (EU) br. 1380/2013 izričito je predviđeno da Unija te ciljeve i načela treba primjenjivati u svojoj vanjskoj politici u području ribarstva.

               (4)Kako je navedeno u Zajedničkoj komunikaciji Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana
                  13
               ” i u zaključcima Vijeća o toj zajedničkoj komunikaciji
                  14
               , promicanje mjera za potporu i povećanje učinkovitosti regionalnih organizacija za upravljanje ribarstvom (RFMO-i) i, ako je relevantno, poboljšanje njihova upravljanja ključno je za djelovanje Unije u tim forumima.

               (5)U Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu
                  15
               ” navedene su konkretne mjere za smanjenje količine plastike i onečišćenja mora, kao i gubitka ili ostavljanja ribolovnog alata u moru.

               (6)Primjereno je utvrditi stajalište koje u ime Unije treba zauzeti u Komisiji SPRFMO-a za razdoblje 2019.–2023. jer će mjere očuvanja i provedbe koje donese SPRFMO biti obvezujuće za Uniju te mogu presudno utjecati na sadržaj zakonodavstva Unije, odnosno Uredbe Vijeća (EZ) br. 1005/2008
                  16
               ; Uredbe Vijeća (EZ) br. 1224/2009
                  17
               ; i Uredbe (EU) 2017/2403 Europskog parlamenta i Vijeća
                  18
               .

               (7)Odlukom Vijeća 9784/17 nije predviđeno preispitivanje stajališta Unije u okviru Komisije SPRFMO-a prije godišnjeg sastanka 2022. Međutim velika većina odluka Vijeća kojima se utvrđuje stajalište Unije u različitim RFMO-ima, u kojima je ona ugovorna strana, mora se preispitati prije godišnjih sastanaka tih RFMO-a 2019. Stoga je primjereno, kako bi se promicala bolja usklađenost stajališta Unije u svim RFMO-ima i pojednostavnio postupak preispitivanja, preispitati Odluku Vijeća 9784/17
                  19
               , staviti je izvan snage i zamijeniti je novom odlukom za razdoblje 2019.–2023.

               (8)Budući da se priroda ribolovnih resursa na području primjene Konvencije SPRFMO-a mijenja i da je stoga potrebno u stajalištu Unije uzeti u obzir nove događaje, uključujući nove znanstvene i druge relevantne podatke koji su predstavljeni prije ili tijekom sastanaka Komisije SPRFMO-a, trebalo bi u skladu s načelom lojalne suradnje među institucijama Unije, sadržanom u članku 13. stavku 2. Ugovora o Europskoj uniji (UEU), utvrditi postupke za godišnje usklađivanje stajališta Unije za razdoblje 2019.–2023.,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti na sastancima Komisije Regionalne organizacije za upravljanje ribarstvom u južnom Pacifiku (SPRFMO) utvrđeno je u Prilogu I.

               Članak 2.

               Godišnje usklađivanje stajališta koje Unija treba zauzeti na sastancima Komisije SPRFMO-a provodi se u skladu s Prilogom II.

               Članak 3.

               Stajalište Unije utvrđeno u Prilogu I. preispituje i, ako je potrebno, revidira Vijeće na prijedlog Komisije najkasnije do godišnjeg sastanka Komisije SPRFMO-a 2024.

               Članak 4.

               Odluka 9784/17 od 30. svibnja 2017. stavlja se izvan snage.

               Članak 5.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća 2012/130/EU od 3. listopada 2011. o odobrenju, u ime Europske unije, Konvencije o očuvanju i gospodarenju ribolovnim resursima na otvorenom moru u južnom Pacifiku (SL L 67, 6.3.2012., str. 1.).

                     (2)

                        Uredba (EU) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (3)

                        COM(2011) 424, 13.7.2011.

                     (4)

                        COM(2018) 28 final, 16.1.2018.

                     (5)

                        JOIN(2016) 49 final, 10.11.2016.

                     (6)

                        7348/1/17 REV 1, 24.3.2017.

                     (7)

                        Presuda Suda od 7. listopada 2014., Njemačka / Vijeće, C-399/12, ECLI:EU:C:2014:2258, točke od 61. do 64.

                     (8)

                        SL L 286, 29.10.2008., str. 1.

                     (9)

                        SL L 343, 22.12.2009., str. 1.

                     (10)

                        SL L 347, 28.12.2017., str. 81.

                     (11)

                        Odluka Vijeća 2012/130/EU od 3. listopada 2011. o odobrenju, u ime Europske unije, Konvencije o očuvanju i gospodarenju ribolovnim resursima na otvorenom moru u južnom Pacifiku (SL L 67, 6.3.2012., str. 1.).

                     (12)

                        Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (13)

                        JOIN(2016) 49 final od 10.11.2016.

                     (14)

                        7348/1/17 REV 1 od 24.3.2017.

                     (15)

                        COM(2018) 28 final, 16.1.2018.

                     (16)

                        Uredba Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.).

                     (17)

                        Uredba Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).

                     (18)

                        Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).

                     (19)

                        Odluka Vijeća od 30. svibnja 2017. o utvrđivanju stajališta koje u ime Europske unije treba zauzeti u Regionalnoj organizaciji za upravljanje ribarstvom južnog Pacifika (SPRFMO) i o stavljanju izvan snage Odluke Vijeća od 25. listopada 2012. o utvrđivanju stajališta Unije koje treba zauzeti u Regionalnoj organizaciji za upravljanje ribarstvom južnog Pacifika.

    ---documentbreak---

               EUROPSKA KOMISIJA
            Bruxelles, 6.3.2019.
            COM(2019) 97 final
            PRILOZI

            Prijedlogu odluke Vijeća
            o stajalištu koje u ime Europske unije treba zauzeti u Regionalnoj organizaciji za upravljanje ribarstvom u južnom Pacifiku i o stavljanju izvan snage Odluke 9784/17

               PRILOG I.

               Stajalište koje u ime Unije treba zauzeti u Regionalnoj organizaciji za upravljanje ribarstvom u južnom Pacifiku (SPRFMO)

               1.NAČELA

               Unija u okviru SPRFMO-a:

               a) djeluje u skladu s ciljevima i načelima Unije utvrđenima u okviru zajedničke ribarstvene politike (ZRP), posebno primjenom predostrožnog pristupa i s pomoću ciljeva povezanih s najvećim održivim prinosom kako je utvrđeno člankom 2. stavkom 2. Uredbe (EU) br. 1380/2013, kako bi se promicala primjena pristupa upravljanju ribarstvom temeljenog na ekosustavu, kako bi se u najvećoj mogućoj mjeri izbjegao i smanjio neželjeni ulov i postupno napustila praksa odbacivanja ulova te kako bi se utjecaj ribolovnih aktivnosti na morske ekosustave i njihova staništa smanjio na najmanju moguću razinu, te promicanjem gospodarski održivog i konkurentnog ribolova Unije kako bi se osigurao primjeren životni standard za osobe koje ovise o ribolovnim aktivnostima te uzeli u obzir interesi potrošača;

               b) radi na primjerenom uključivanju dionika u pripremnu fazu izrade mjera SPRFMO-a i osigurava da mjere donesene u SPRFMO-u budu u skladu s ciljevima Konvencije SPRFMO-a;

               c) osigurava da su mjere donesene u SPRFMO-u usklađene s međunarodnim pravom, a posebno s odredbama Konvencije UN-a o pravu mora iz 1982., Sporazuma UN-a iz 1995. u pogledu očuvanja i upravljanja pograničnim ribljim stokovima i vrlo migratornim ribljim stokovima te Sporazuma o promicanju usklađivanja ribarskih plovila na otvorenom moru s međunarodnim mjerama očuvanja i upravljanja iz 1993. i Sporazuma Organizacije za hranu i poljoprivredu o mjerama države luke iz 2009.;

               d) promiče stajališta koja su u skladu s najboljim praksama regionalnih organizacija za upravljanje ribarstvom (RFMO-i) na istom području;

               e) nastoji ostvariti usklađenost i sinergiju s politikom koju Unija provodi kao dio svojih bilateralnih odnosa u području ribarstva s trećim zemljama i osigurava usklađenost s njezinim drugim politikama, posebno u području vanjskih odnosa, zapošljavanja, okoliša, trgovine, razvoja, istraživanja i inovacija;

               f)osigurava poštovanje međunarodnih obveza Unije;

               g) postupa u skladu sa zaključcima Vijeća od 19. ožujka 2012. o Komunikaciji Komisije o vanjskoj dimenziji zajedničke ribarstvene politike
                  1
               ;

               h) nastoji stvoriti jednake uvjete za flotu Unije na području primjene Konvencije SPRFMO-a na temelju istih načela i standarda koji se primjenjuju na temelju zakonodavstva Unije te promicati ujednačenu provedbu tih načela i standarda;

               i) postupa u skladu sa Zajedničkom komunikacijom Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana”
                  2
                i zaključcima Vijeća o toj zajedničkoj komunikaciji
                  3
                te promiče mjere za potporu i povećanje učinkovitosti SPRFMO-a i, ako je relevantno, poboljšava njegovo upravljanje i rad (osobito u pogledu znanosti, sukladnosti, transparentnosti i donošenja odluka) kao doprinos održivom upravljanju oceanima u svim njegovim dimenzijama;

               j) promiče koordinaciju između RFMO-a i regionalnih konvencija o moru te, prema potrebi, suradnju sa svjetskim organizacijama u okviru njihovih ovlaštenja;

               k)promiče mehanizme suradnje među RFMO-ima koji nisu zaduženi za tunu slične takozvanom postupku iz Kobea za RFMO-e za tunu.

               2.SMJERNICE

               Unija nastoji, prema potrebi, podupirati donošenje sljedećih mjera od strane SPRFMO-a:

               a) mjere očuvanja i upravljanja ribolovnim resursima na području primjene Konvencije na temelju najboljih dostupnih znanstvenih savjeta, uključujući ukupni dopušteni ulov (TAC) i kvote ili napor za žive morske biološke resurse koje regulira SPRFMO, kojima bi se najkasnije do 2020. progresivno i postupno ostvarila stopa iskorištenosti koja može osigurati najviši održivi prinos. Prema potrebi, te mjere očuvanja i upravljanja obuhvaćaju posebne mjere za stokove izložene prelovu kako bi ribolovni napor ostao u skladu s dostupnim ribolovnim mogućnostima;

               b) mjere za sprečavanje nezakonitih, neprijavljenih i nereguliranih ribolovnih aktivnosti, odvraćanje od njih i njihovo zaustavljanje na području primjene Konvencije, uključujući popis plovila koja obavljaju takav ribolov;

               c) mjere praćenja, kontrole i nadzora na području primjene Konvencije kako bi se osigurala učinkovitost kontrole i sukladnost s mjerama donesenima u okviru SPRFMO-a;

               d) mjere za smanjenje negativnih posljedica ribolovnih aktivnosti na morsku bioraznolikost i morske ekosustave i njihova staništa, uključujući mjere za smanjenje onečišćenja mora i sprečavanje bacanja plastike u more te smanjenje utjecaja plastike koja se nalazi na moru na morsku bioraznolikost i ekosustave, zaštitne mjere za osjetljive morske ekosustave na području primjene Konvencije SPRFMO-a u skladu s Konvencijom SPRFMO-a i Međunarodnim smjernicama FAO-a za upravljanje dubokomorskim ribolovom na otvorenom moru te mjere za najveće moguće izbjegavanje i smanjivanje neželjenog ulova, osobito osjetljivih morskih vrsta, te za postupno napuštanje prakse odbacivanja ulova;

               e)mjere za smanjenje posljedica ostavljenog, izgubljenog ili na drugi način odbačenog ribolovnog alata u oceanu i olakšavanje pronalaženja i uklanjanja takvog alata;

               f) mjere kojima je cilj zabrana ribolova koji se obavlja samo radi izlova peraja morskog psa i kojima se zahtijeva da se svi morski psi iskrcaju sa svim perajama prirodno povezanima s trupom;

               h)preporuke, prema potrebi i u mjeri u kojoj je to dopušteno u skladu s relevantnim osnivačkim dokumentima, kojima se potiče provedba Konvencije o radu u ribolovu Međunarodne organizacije rada (ILO);

               i)prema potrebi, zajednički pristup s drugim RFMO-ima, osobito s onima koji su uključeni u upravljanje ribarstvom u istoj regiji;

               j) dodatne tehničke mjere koje se temelje na savjetima pomoćnih tijela i radnih skupina SPRFMO-a.

               PRILOG II.

               Godišnje usklađivanje stajališta Unije koje treba zauzeti

               na sastancima Regionalne organizacije za upravljanje ribarstvom u južnom Pacifiku

               Prije svakog sastanka Komisije SPRFMO-a, kada se to tijelo pozove na donošenje odluka koje proizvode pravne učinke za Uniju, poduzimaju se potrebni koraci kako bi se u stajalištu koje u ime Unije treba iznijeti uzele u obzir najnovije znanstvene i druge relevantne informacije dostavljene Europskoj komisiji, u skladu s načelima i smjernicama utvrđenima u Prilogu I.

               U tu svrhu i na temelju tih podataka Europska komisija Vijeću ili njegovim pripremnim tijelima pravovremeno prije svakog sastanka Komisije SPRFMO-a dostavlja pisani dokument u kojem se utvrđuju pojedinosti predloženog usklađivanja stajališta Unije za raspravu i prihvaćanje pojedinosti stajališta koje treba iznijeti u ime Unije.

               Ako na sastanku Komisije SPRFMO-a ili na licu mjesta nije moguće postići dogovor kako bi se u stajalištu Unije uzeli u obzir novi elementi, pitanje se upućuje Vijeću ili njegovim pripremnim tijelima.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final od 10.11.2016.

                     (3)

                        7348/1/17 REV 1 od 24.3.2017.


               EUROPSKA KOMISIJA
            Bruxelles, 3.6.2019.
            COM(2019) 262 final
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Vijeću Svjetske carinske organizacije u vezi s preporukom Svjetske carinske organizacije o izmjeni Harmoniziranog sustava iz članka 16.

                     OBRAZLOŽENJE

               1.
                     Predmet prijedloga

               Ovaj se prijedlog odnosi na odluku o utvrđivanju stajališta koje u ime Unije treba zauzeti u Vijeću Svjetske carinske organizacije u vezi s predviđenim donošenjem nacrta preporuke u pogledu izmjene nomenklature Harmoniziranog sustava (HS).

               2.
                     Kontekst prijedloga

               2.1.
                     Međunarodna konvencija o Harmoniziranom sustavu nazivlja i brojčanog označivanja robe

               Cilj je Međunarodne konvencije o harmoniziranom sustavu nazivlja i brojčanog označavanja robe („Sporazum”) olakšavanje međunarodne trgovine te prikupljanje, usporedba i analiza statističkih podataka, a posebno onih o međunarodnoj trgovini. Prilog Sporazumu uključuje nomenklaturu HS-a, to jest međunarodni harmonizirani sustav kojim se zemljama sudionicama omogućuje da na zajedničkoj osnovi u carinske svrhe razvrstaju robu kojom se trguje. Nomenklatura HS-a konkretno uključuje opise robe navedene pod tarifnim brojevima i podbrojevima na temelju sustava šesteroznamenkastih oznaka. Nomenklatura HS-a revidira se svakih pet godina
                  1
               . Primjenjuje je više od 190 uprava diljem svijeta; stoga je više od 98 % ukupne robe kojom se u svijetu trguje razvrstano u skladu s tom nomenklaturom.

               Sporazum je stupio na snagu 1. siječnja 1988.

               Europska unija i sve njezine države članice stranke su Sporazuma
                  2
               .

               2.2.
                     Svjetska carinska organizacija (WCO)

               Svjetska carinska organizacija (WCO), osnovana 1952. kao Vijeće za carinsku suradnju, neovisno je međuvladino tijelo čija je misija poboljšati djelotvornost i učinkovitost carinskih uprava. Svojim članicama WCO nudi niz konvencija i drugih međunarodnih instrumenata, kao i tehničku pomoć i usluge osposobljavanja. WCO danas predstavlja 182 carinske uprave diljem svijeta.

               Upravno tijelo WCO-a je Vijeće, koje se za ostvarivanje svoje misije oslanja na stručnost i sposobnosti Tajništva i niza tehničkih i savjetodavnih odbora.

               Tehnički odbor koji je u okviru WCO-a zadužen za pripremne poslove povezane sa Sporazumom jest Odbor za HS. Glavne su zadaće Odbora za HS sljedeće:

               ·osiguravanje ujednačenog tumačenja i primjene pravnih tekstova Harmoniziranog sustava, među ostalim i rješavanjem sporova o razvrstavanju među ugovornim strankama, čime se olakšava trgovina,

               ·predlaganje izmjena i ažuriranja Harmoniziranog sustava kako bi se u obzir uzeli tehnološki razvoj i promjene u trgovinskim tokovima te druge potrebe korisnika Harmoniziranog sustava,

               ·promicanje raširene primjene Harmoniziranog sustava i razmatranje općih pitanja i pitanja politike koja se na njega odnose.

               Vijeće WCO-a razmatra prijedloge izmjena Sporazuma koje je pripremio Odbor za HS te ih može preporučiti ugovornim strankama. Izmjene koje preporučuje Vijeće WCO-a smatraju se prihvaćenima ako nijedna ugovorna stranka ne uloži prigovor u roku od šest mjeseci od zaprimanja izmjena.

               Stajališta koja Unija treba zauzeti u WCO-u u pogledu HS-a usklađuju se s državama članicama. Unija i njezine države članice zajedno imaju samo jedan glas u Vijeću WCO-a.

               2.3.
                     Predviđeni akt Vijeća WCO-a

               Na svojoj 133. i 134. sjednici (koje će se održati u razdoblju od 27. do 29. lipnja 2019.) Vijeće WCO-a treba donijeti preporuku o izmjeni nomenklature Harmoniziranog sustava iz članka 16. Konvencije o HS-u („predviđeni akt”). Revidirana nomenklatura HS-a stupit će na snagu 2022.

               Preporuka je pripremljena tijekom 63. sjednice Odbora za HS, koja je održana od 19. do 29. ožujka 2019.

               Nacrt preporuke uključuje 355 skupova izmjena nomenklature HS-a s ciljem odražavanja promjena u trgovinskim tokovima, tehnološkog razvoja te potreba za modernizacijom ili prilagodbom nomenklature njezinu okruženju. Predložene su izmjene posebno namijenjene sljedećem:

               –pojednostavnjivanju nomenklature brisanjem tarifnih brojeva i podbrojeva kojima se rijetko trguje, čineći time Harmonizirani sustav ažurnim i usklađenim s razvojem proizvoda,

               –olakšavanju razvrstavanja u skladu s primjenjivim međunarodnim standardima ili uzimajući u obzir nove proizvode ili razvoj sastava proizvoda (proizvodi za staničnu terapiju, 3D pisači, ravni pokaznici, jogurti, prehrambeni proizvodi od kukaca, djevičansko maslinovo ulje, novi duhanski proizvodi, dronovi, poluvodiči i pretvornici itd.),

               –boljem usklađivanju francuske i engleske verzije nomenklature radi osiguravanja jedinstvene primjene i smanjenja postojećih ili mogućih razlika u razvrstavanju,

               –pospješivanju borbe protiv prijevara i nezakonite trgovine te zaštite zdravlja i okoliša uvođenjem tarifnih brojeva i podbrojeva u različita područja (sintetički dijamanti, kemikalije, kulturna dobra, fentanil, otpad itd.).

               Prijedloge su predstavili Tajništvo WCO-a, ugovorne stranke i međunarodne organizacije (Kimberley Process, FAO, Baselska i Rotterdamska konvencija, Međunarodno vijeće za maslinovo ulje itd.). Nekoliko tih izmjena predložio je EU (na primjer fotoosjetljive i termoosjetljive ploče, laminirane tkanine, brodice na napuhavanje, tkanine s ugrađenom elektronikom, staklena vlakna, 3D pisači, vatrostalna keramika, kovački strojevi, jogurt, napomena 3. uz poglavlje 27, savitljive olovke).

               Nacrt preporuke priložen je izvješću sa 63. sjednice Odbora za HS održane u ožujku 2019. kao Prilog R (dokument NC2626B1b-HSC/63/March 2019).

               3.
                     Stajalište koje treba zauzeti u ime Unije

               Cilj je predloženog stajališta izraziti potporu nacrtu preporuke u pogledu izmjene nomenklature Harmoniziranog sustava.

               Donošenje takve preporuke važno je za EU jer se njome želi ažurirati i modernizirati nomenklatura HS-a te pojednostavniti i olakšati razvrstavanje proizvoda. Važno je napomenuti i da je veliki doprinos toj modernizaciji dao EU jer je podnio veliku većinu prijedloga u tom pogledu u ovom ciklusu revizije.

               Savjetovanja s državama članicama provodila su se neprekidno unutar carinske stručne skupine za koordinaciju HS-a/WCO-a i unutar Vijeća te prema potrebi sa službama Komisije.

               Kad je riječ o izmjeni koja se odnosi na nove duhanske proizvode, stajalište EU-a utvrđeno je odlukom Vijeća prije navedene sjednice Odbora za HS
                  3
               . Budući da je odluka Vijeća odstupala od prijedloga Komisije, Komisija je dala izjavu
                  4
                u kojoj je podsjetila da je u tijeku rad u okviru Okvirne konvencije Svjetske zdravstvene organizacije o nadzoru nad duhanom u pogledu prirode emisija novih duhanskih proizvoda te da će se to pitanje, ako se pojave novi dokazi bitni za ocjenjivanje objektivnih karakteristika i svojstava takvih proizvoda u carinske svrhe, možda morati riješiti u kasnijoj fazi.

               Predloženo je stajalište stoga sljedeće:

               –kad je riječ o preporuci, Unija treba poduprijeti njezino donošenje,

               –Unija isto tako treba poduprijeti daljnje uredničke izmjene koje bi prema potrebi moglo predložiti Tajništvo WCO-a.

               Predloženo stajalište EU-a u skladu je s utvrđenom carinskom politikom i sudskom praksom Suda Europske unije za razvrstavanje robe pri uvozu u skladu s njezinim objektivnim karakteristikama i svojstvima.

               Predloženo stajalište nužno je kako bi EU mogao izraziti stajalište na sljedećoj sjednici Vijeća WCO-a.

               4.
                     Pravna osnova

               4.1.1.
                     Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali mogu „presudno utjecati na sadržaj propisa koje donese zakonodavac Unije”
                  5
               .

               Stoga je postupovna pravna osnova predložene odluke o utvrđivanju stajališta koje treba zauzeti u ime Unije i u vezi s predviđenim aktom članak 218. stavak 9. UFEU-a.

               4.1.2.
                     Primjena u predmetnom slučaju

               Vijeće WCO-a tijelo je osnovano na temelju Sporazuma, konkretno na temelju Konvencije o osnivanju Vijeća za carinsku suradnju od 15. prosinca 1950. U skladu s Međunarodnom konvencijom o Harmoniziranom sustavu nazivlja i brojčanog označivanja robe, to je tijelo odgovorno za izdavanje preporuka ugovornim strankama o izmjenama te Konvencije.

               Očekuje se da će Vijeće WCO-a, u skladu s člankom 16. Konvencije o HS-u, na svojem lipanjskom sastanku preporučiti strankama HS-a izmjenu Priloga navedenoj Konvenciji (nomenklatura HS-a), koja će se smatrati prihvaćenom u roku od šest mjeseci ako se tome ne usprotivi neka od ugovornih stranaka. Prihvaćene izmjene obvezujuće su na temelju međunarodnog prava za sve ugovorne stranke jednom kada stupe na snagu, a carinska/statistička nomenklatura svake ugovorne stranke mora se uskladiti s izmijenjenim Harmoniziranim sustavom. Nakon prihvaćanja, preporuka će biti uključena u zakonodavstvo EU-a, konkretno u: Prilog 1. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi. Razlog je tome to što je u članku 2. točki (a) te uredbe navedeno: „2.  Kombinirana nomenklatura obuhvaća: (a) nomenklaturu harmoniziranog sustava;”.

               Predviđenim aktom ne dopunjuje se niti mijenja institucionalni okvir Sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.
                     Materijalnopravna osnova

               4.2.1.
                     Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.
                     Primjena u predmetnom slučaju

               S obzirom na to da se glavni cilj i sadržaj predviđenog akta odnosi na carinsku uniju, materijalnopravna osnova predložene odluke jest članak 28. stavak 1. UFEU-a.

               4.3. Zaključak

               Pravna osnova predložene odluke trebao bi biti članak 28. stavak 1. UFEU-a u vezi s člankom 218. stavkom 9. UFEU-a.

               5.
                     Utjecaj na proračun

               Prijedlog ne utječe na proračun Europske unije.

               6.
                     Objava predviđenog akta

               Ne primjenjuje se.

               2019/XXX (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Vijeću Svjetske carinske organizacije u vezi s preporukom Svjetske carinske organizacije o izmjeni Harmoniziranog sustava iz članka 16.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 28. stavak 1. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)
                     Odlukom Vijeća 87/369
                  61 Unija je sklopila Međunarodnu konvenciju o Harmoniziranom sustavu nazivlja i brojčanog označivanja robe („Sporazum”), koja je stupila na snagu 1. siječnja 1988.

               (2)
                     U skladu s člankom 7. Sporazuma Odbor za Harmonizirani sustav može za Vijeće Svjetske carinske organizacije (WCO) pripremiti prijedloge izmjene nomenklature HS-a. U skladu s člankom 16. Sporazuma Vijeće WCO-a može preporučiti tu izmjenu ugovornim strankama.

               (3)
                     Očekuje se da će Vijeće WCO-a na lipanjskim zasjedanjima odlučiti o preporuci ugovornim strankama o izmjeni nomenklature HS-a. Ta će se preporuka donijeti na temelju prijedloga koji je pripremio Odbor za Harmonizirani sustav i dovršio na svojoj 63. sjednici održanoj od 19. do 29. ožujka 2019. Stupiti će na snagu 1. siječnja 2022.

               (4)
                     Od iznimne je važnosti da nomenklatura HS-a bude ažurirana i u skladu s promjenama u trgovinskim tokovima i tehnološkim razvojem te da što vjernije odražava potrebe korisnika. Predložena preporuka uključuje brojne skupove izmjena kojima se u obzir uzima potreba za modernizacijom ili prilagodbom nomenklature njezinu okruženju.

               (5)
                     Budući da preporuku za izmjenu nomenklature HS-a treba donijeti Vijeće WCO-a, primjereno je utvrditi stajalište koje treba zauzeti u ime Unije jer će preporuka, nakon što je se prihvati u skladu s člankom 16. Sporazuma, biti obvezujuća za Uniju i moći će presudno utjecati na sadržaj prava Unije, konkretno na Prilog I. Uredbi Vijeća (EEZ) br. 2658/87
                  72.

               (6)
                     Djelomično je stajalište EU-a koje treba zauzeti u Vijeću WCO-a već utvrđeno prije 63. sjednice Odbora za Harmonizirani sustav
                  83.

               (7)
                     Primjereno je poduprijeti nacrt izmjene nomenklature HS-a i sve manje uredničke izmjene koje bi se mogle smatrati potrebnima,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije na sjednicama Vijeća WCO-a koje će se održati u lipnju 2019. jest da se podupire nacrt preporuke iz članka 16. o izmjeni Harmoniziranog sustava, kako je utvrđeno u Prilogu R dokumentu NC2626B1b (izvješće HSC/63/March 2019).

               Predstavnici Unije mogu bez daljnje odluke Vijeća pristati na manje uredničke izmjene nacrta preporuke iz članka 16. u kontekstu razvoja događaja na nadolazećim sjednicama Vijeća WCO-a, u dogovoru s državama članicama ili tijekom koordinacijskih sastanaka na licu mjesta.

               Članak 2.

               Ova je Odluka upućena Komisiji.

               Sastavljeno u Bruxellesu

                  Za Vijeće

                  Predsjednik

                     (1)

                        Nomenklatura HS-a je od uvođenja 1988. revidirana pet puta. Te su revizije stupile na snagu 1996., 2002., 2007., 2012. i 2017.

                     (2)

                        Odluka Vijeća 87/369/EEZ od 7. travnja 1987. o sklapanju Međunarodne konvencije o Harmoniziranom sustavu nazivlja i brojčanog označavanja robe i Protokola o izmjenama te Konvencije (SL L 198, 20.7.1987., str. 1.).

                     (3)

                        ST 7138 2019 INIT, Odluka Vijeća o stajalištu koje treba zauzeti u ime Europske unije u Svjetskoj carinskoj organizaciji u vezi s Harmoniziranim sustavom.

                     (4)

                        ST 7208 2019 ADD 1, Odluka Vijeća o stajalištu koje treba zauzeti u ime Europske unije u Svjetskoj carinskoj organizaciji u vezi s Harmoniziranim sustavom – Donošenje – Izjava Komisije.

                     (5)

                        Presuda Suda od 7. listopada 2014., Njemačka protiv Vijeća, Predmet C-399/12, ECLI:EU:C:2014:2258, točke od 61. do 64.

                     (6)
                  1
                        Odluka Vijeća 87/369/EEZ od 7. travnja 1987. o sklapanju Međunarodne konvencije o Harmoniziranom sustavu nazivlja i brojčanog označavanja robe i Protokola o izmjenama te Konvencije (SL L 198, 20.7.1987., str. 1.).

                     (7)
                  2
                        Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

                     (8)
                  3
                        ST 7138 2019 INIT, Odluka Vijeća o stajalištu koje treba zauzeti u ime Europske unije u Svjetskoj carinskoj organizaciji u vezi s Harmoniziranim sustavom; ST 7208 2019 ADD 1, Odluka Vijeća o stajalištu koje treba zauzeti u ime Europske unije u Svjetskoj carinskoj organizaciji u vezi s Harmoniziranim sustavom – Donošenje – Izjava Komisije.


               EUROPSKA KOMISIJA
            Bruxelles, 14.11.2019.
            COM(2019) 586 final
            2019/0259(NLE)
            Prijedlog
            ODLUKE VIJEĆA
            o potpisivanju, u ime Europske unije i njezinih država članica, Protokola o izmjeni Sporazuma o zračnom prijevozu između Sjedinjenih Američkih Država s jedne strane, Europske unije i njezinih država članica s druge strane, Islanda s treće strane i Kraljevine Norveške s četvrte strane, potpisanog 16. i 21. lipnja 2011., kako bi se uzelo u obzir pristupanje Republike Hrvatske Europskoj uniji

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  U skladu s člankom 6. stavkom 2. Ugovora o pristupanju, Hrvatska se obvezala pristupiti sporazumima koje su države članice i Unija sklopile ili potpisale s jednom ili više trećih zemalja. Među tim sporazumima je i Sporazum o zračnom prijevozu između Sjedinjenih Američkih Država, Europske unije i njezinih država članica, Islanda i Norveške („Četverostrani sporazum”), kojim se područje primjene Sporazuma o zračnom prijevozu između Sjedinjenih Američkih Država i Europske zajednice i njezinih država članica („EU-US ATA”) proširuje na te dvije zemlje.

                  Tom se odredbom nadalje propisuje da se pristupanje Hrvatske takvim sporazumima dogovara sklapanjem protokola uz takve sporazume između Vijeća, koje odlučuje jednoglasno u ime država članica, i dotičnih trećih zemalja. Nadalje, Komisija pregovara o tim protokolima u ime država članica.

                  Komisija je s tim u skladu dogovorila protokol o izmjeni Četverostranog sporazuma kako bi se uredilo pristupanje Hrvatske tom sporazumu.

                  Cilj je ovog prijedloga donošenje odluke Vijeća, na temelju članka 218. stavka 5. Ugovora o funkcioniranju Europske unije (UFEU) i članka 6. stavka 2. Ugovora o pristupanju, kojom se odobrava potpisivanje protokola u ime Unije i država članica te njegova privremena primjena s njihove strane, u skladu s njegovim člankom 6., podložno njegovu kasnijem sklapanju.

               •Opći kontekst

               Preuzeta obveza Hrvatske u skladu s člankom 6. stavkom 2. Ugovora o pristupanju primjenjuje se i na Sporazum o zračnom prijevozu između Sjedinjenih Američkih Država i Europske zajednice i njezinih država članica te na Dodatni sporazum između Europske unije i njezinih država članica, Islanda i Norveške, kojim se uređuje odnos među tim strankama u okviru spomenutog sporazuma.

               Komisija je s tim u skladu dogovorila protokole o izmjeni i tih sporazuma kako bi se uredilo pristupanje Hrvatske tim sporazumima. Prijedlozi odluka Vijeća o potpisivanju i privremenoj primjeni te zaključivanju tih protokola iznose se usporedno s ovim prijedlogom, isto kao i Prijedlog odluke Vijeća o sklapanju protokola o izmjeni Četverostranog sporazuma.

               •Dosljednost s postojećim odredbama politike u predmetnom području

               Sporazum o zračnom prijevozu između Sjedinjenih Američkih Država i Europske zajednice i njezinih država članica prvi je sveobuhvatni sporazum o zračnom prometu s nekim ključnim partnerom Unije u području zrakoplovstva. To je najvažniji sporazum o zračnom prometu u svijetu, koji osigurava više od 80 milijuna mjesta godišnje i kao takav temelj je vanjske zrakoplovne politike EU-a. Postao je još važniji nakon njegova proširenja na Island i Norvešku Četverostranim sporazumom. Protokolom će se omogućiti Hrvatskoj korist od tog sporazuma.

               •Dosljednost s postojećim odredbama u području obuhvaćenom prijedlogom

               Protokolom se omogućuje Hrvatskoj ispunjavanje njezine obveze pristupanja Četverostranom sporazumu u skladu s člankom 6. stavkom 2. Ugovora o pristupanju.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Članak 100. stavak 2. u vezi s člankom 218. stavkom 5. UFEU-a i članak 6. stavak 2. drugi podstavak Ugovora o pristupanju.

               •Supsidijarnost (za neisključivu nadležnost)

                Protokolom će se Hrvatskoj omogućiti korist od Četverostranog sporazuma, čime se uspostavljaju istovjetni i ujednačeni uvjeti za pristup tržištu te je temelj za nove mehanizme regulatorne suradnje i konvergencije u područjima ključnima za sigurno i učinkovito pružanje usluga zračnog prijevoza. Ti se mehanizmi mogu realizirati samo na razini Unije.

               •Proporcionalnost

                  Protokol je ograničen na rješavanje predmetnog pitanja, to jest pristupanja Hrvatske Četverostranom sporazumu, i ne bavi se drugim temama.

               •Odabir instrumenta

                  Međunarodni sporazum.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINAKA

               •Ex post evaluacije/provjere primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Nije primjenjivo.

               •Prikupljanje i primjena stručnih znanja

                  Nije primjenjivo.

               •Procjena učinka

                  Nije primjenjivo.

               •Primjerenost propisa i pojednostavljivanje

                  Nije primjenjivo.

               •Temeljna prava

                  Nije primjenjivo.

               4.UTJECAJ NA PRORAČUN

                  Prijedlog ne utječe na proračun Unije.

               5.OSTALI DIJELOVI

               •Sažetak predloženog sporazuma

                  Protokol se sastoji od glavnog dijela kojim se uređuje pristupanje Hrvatske Četverostranom sporazumu i naknadnim izmjenama tog sporazuma, te zajedničke izjave o ovjeri dodatnih jezičnih verzija.

               2019/0259 (NLE)

               Prijedlog

               ODLUKE VIJEĆA

               o potpisivanju, u ime Europske unije i njezinih država članica, Protokola o izmjeni Sporazuma o zračnom prijevozu između Sjedinjenih Američkih Država s jedne strane, Europske unije i njezinih država članica s druge strane, Islanda s treće strane i Kraljevine Norveške s četvrte strane, potpisanog 16. i 21. lipnja 2011., kako bi se uzelo u obzir pristupanje Republike Hrvatske Europskoj uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebice njegov članak 100. stavak 2. u vezi s člankom 218. stavkom 5.,

               uzimajući u obzir Ugovor o pristupanju Hrvatske, a posebno njegov članak 6. stavak 2. drugi podstavak,

               uzimajući u obzir prijedlog Europske komisije,

               budući da:

               (1)Komisija je dogovorila Protokol o izmjeni Sporazuma o zračnom prijevozu između Sjedinjenih Američkih Država s jedne strane, Europske unije i njezinih država članica s druge strane, Islanda s treće strane i Kraljevine Norveške s četvrte strane, potpisanog 16. i 21. lipnja 2011., kako bi se uzelo u obzir pristupanje Republike Hrvatske Europskoj uniji („Protokol”), u skladu s Odlukom Vijeća 13351/12 od 14. rujna 2012. o ovlašćivanju Komisije za otvaranje pregovora.

               (2)Pregovori su uspješno zaključeni parafiranjem Protokola 8. ožujka 2019.

               (3)Protokol bi trebale potpisati i privremeno primjenjivati Unija i njezine države članice u skladu s njegovim člankom 6., podložno njegovu kasnijem sklapanju.

               DONIJELO JE OVU ODLUKU:

               Članak 1.

               Potpisivanje Protokola o izmjeni Sporazuma o zračnom prijevozu između Sjedinjenih Američkih Država s jedne strane, Europske unije i njezinih država članica s druge strane, Islanda s treće strane i Kraljevine Norveške s četvrte strane, potpisanog 16. i 21. lipnja 2011., kako bi se uzelo u obzir pristupanje Republike Hrvatske Europskoj uniji („Protokol”), odobrava se u ime Unije i njezinih država članica, podložno njegovu sklapanju.

               Tekst Protokola priložen je ovoj Odluci.

               Članak 2.

               Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola u ime Unije i njezinih država članica.

               Članak 3.

               Do stupanja na snagu Protokola Unija i njezine države članice privremeno ga primjenjuju u skladu s njegovim člankom 6.

               Članak 4.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

    ---documentbreak---

               EUROPSKA KOMISIJA
            Bruxelles, 14.11.2019.
            COM(2019) 586 final
            PRILOZI

            Prijedlogu odluke Vijeća
            o potpisivanju, u ime Europske unije i njezinih država članica, Protokola o izmjeni Sporazuma o zračnom prijevozu između Sjedinjenih Američkih Država s jedne strane, Europske unije i njezinih država članica s druge strane, Islanda s treće strane i Kraljevine Norveške s četvrte strane, potpisanog 16. i 21. lipnja 2011., kako bi se uzelo u obzir pristupanje Republike Hrvatske Europskoj uniji

               Prilog 1.

               PROTOKOL

               o izmjeni Sporazuma o zračnom prijevozu između Sjedinjenih Američkih Država s jedne strane, Europske unije i njezinih država članica s druge strane, Islanda s treće strane i Kraljevine Norveške s četvrte strane, potpisanog 16. i 21. lipnja 2011., kako bi se uzelo u obzir pristupanje Republike Hrvatske Europskoj uniji

               SJEDINJENE AMERIČKE DRŽAVE (dalje u tekstu „Sjedinjene Države”),

               s jedne strane,

               REPUBLIKA AUSTRIJA,

               KRALJEVINA BELGIJA,

               REPUBLIKA BUGARSKA,

               REPUBLIKA HRVATSKA,

               REPUBLIKA CIPAR,

               ČEŠKA REPUBLIKA,

               KRALJEVINA DANSKA,

               REPUBLIKA ESTONIJA,

               REPUBLIKA FINSKA,

               FRANCUSKA REPUBLIKA,

               SAVEZNA REPUBLIKA NJEMAČKA,

               HELENSKA REPUBLIKA,

               MAĐARSKA,

               IRSKA,

               TALIJANSKA REPUBLIKA,

               REPUBLIKA LATVIJA,

               REPUBLIKA LITVA,

               VELIKO VOJVODSTVO LUKSEMBURG,

               MALTA,

               KRALJEVINA NIZOZEMSKA,

               REPUBLIKA POLJSKA,

               PORTUGALSKA REPUBLIKA,

               RUMUNJSKA,

               SLOVAČKA REPUBLIKA,

               REPUBLIKA SLOVENIJA,

               KRALJEVINA ŠPANJOLSKA,

               KRALJEVINA ŠVEDSKA,

               UJEDINJENA KRALJEVINA VELIKE BRITANIJE I SJEVERNE IRSKE,

               kao stranke Ugovora o Europskoj uniji i Ugovora o funkcioniranju Europske unije i kao države članice Europske unije (dalje u tekstu „države članice”),

               i

               EUROPSKA UNIJA,

               s druge strane,

               ISLAND,

               s treće strane, i

               KRALJEVINA NORVEŠKA (dalje u tekstu „Norveška”),

               s četvrte strane,

               uzimajući u obzir pristupanje Republike Hrvatske Europskoj uniji 1. srpnja 2013.,

               SPORAZUMJELI SU SE KAKO SLIJEDI:

               Članak 1.

               Sporazum o zračnom prijevozu između Sjedinjenih Američkih Država s jedne strane, Europske unije i njezinih država članica s druge strane, Islanda s treće strane i Kraljevine Norveške s četvrte strane, potpisan 16. i 21. lipnja 2011. (dalje u tekstu „Sporazum iz 2011.) primjenjuje se na Republiku Hrvatsku kao državu članicu Europske unije.

               Članak 2.

               Članak 2. Sporazuma iz 2011. briše se u cijelosti i zamjenjuje sljedećim:

               „ČLANAK 2.

               Primjena Sporazuma o zračnom prijevozu kako je izmijenjen Protokolima

               i Prilogom ovom Sporazumu

               Odredbe Sporazuma o zračnom prijevozu između Sjedinjenih Američkih Država i Europske zajednice i njezinih država članica potpisanog 25. i 30. travnja 2007. (dalje u tekstu „Sporazum o zračnom prijevozu”), kako je izmijenjen Protokolom o izmjeni Sporazuma o zračnom prijevozu između Sjedinjenih Američkih Država i Europske zajednice i njezinih država članica, potpisanog 25. i 30. travnja 2007., koji su potpisale Sjedinjene Američke Države i Europska unija i njezine države članice 24. lipnja 2010. i kako je dodatno izmijenjen Protokolom o izmjeni Sporazuma o zračnom prijevozu između Sjedinjenih Američkih Država i Europske zajednice i njezinih država članica potpisanog 25. i 30. travnja 2007., kako je izmijenjen Protokolom o izmjeni Sporazuma o zračnom prijevozu između Sjedinjenih Američkih Država i Europske zajednice i njezinih država članica, potpisanog 25. i 30. travnja 2007., koji su potpisale Sjedinjene Američke Države i Europska unija i njezine države članice 24. lipnja 2010., kako bi se uzelo u obzir pristupanje Republike Hrvatske Europskoj uniji, koji je potpisan ________ 2019. (dalje u tekstu: „protokoli”), koje se uključuju upućivanjem, primjenjuju se na sve stranke ovog Sporazuma, uzimajući u obzir Prilog ovom Sporazumu.  Odredbe Sporazuma o zračnom prijevozu, kako je izmijenjen protokolima, primjenjuju se na Island i Norvešku kao da su države članice Europske unije, u skladu s čime Island i Norveška imaju sva prava i obveze država članica na temelju tog sporazuma. Odredbe Priloga ovom Sporazumu čine sastavni dio ovog Sporazuma.”

               Članak 3.

               Sva upućivanja na „Protokol” u Prilogu Sporazumu iz 2011. zamjenjuju se upućivanjima na „protokole”.

               Članak 4.

               Točka 6. Priloga Sporazumu iz 2011. briše se u cijelosti i zamjenjuje sljedećim:

               „6. Tekst odjeljka 3. Priloga I. Sporazumu o zračnom prijevozu, kako je izmijenjen protokolima, glasi kako slijedi:

               „Neovisno o članku 3. ovog Sporazuma, zračni prijevoznici iz SAD-a nemaju pravo pružati usluge isključivo teretnog prijevoza, a koje nisu dio usluge koja se obavlja u Sjedinjenim Državama, iz lokacija ili na lokacije u državama članicama, osim iz lokacija ili na lokacije u Republici Hrvatskoj, Češkoj Republici, Francuskoj Republici, Saveznoj Republici Njemačkoj, Velikom Vojvodstvu Luksemburgu, Malti, Republici Poljskoj, Portugalskoj Republici, Slovačkoj Republici, Islandu i Kraljevini Norveškoj.””

               Članak 5.

               Ovisno o tome koji je datum kasniji, ovaj Protokol stupa na snagu:

               1. na datum stupanja na snagu Sporazuma iz 2011.;

               2. na datum stupanja na snagu Protokola o izmjeni Sporazuma o zračnom prijevozu između Sjedinjenih Američkih Država i Europske zajednice i njezinih država članica potpisanog 25. i 30. travnja 2007., kako je izmijenjen Protokolom o izmjeni Sporazuma o zračnom prijevozu između Sjedinjenih Američkih Država i Europske zajednice i njezinih država članica, potpisanog 25. i 30. travnja 2007., koji su potpisale Sjedinjene Američke Države i Europska unija i njezine države članice 24. lipnja 2010., kako bi se uzelo u obzir pristupanje Republike Hrvatske Europskoj uniji, koji je potpisan ________ 2019.; ili

               3. jedan mjesec nakon datuma zadnje note u razmjeni diplomatskih nota među strankama kojom se potvrđuje da su dovršeni svi potrebni postupci za stupanje na snagu ovog Protokola.

               Članak 6.

               Do njegova stupanja na snagu, stranke su suglasne o privremenoj primjeni ovog Protokola, u onoj mjeri u kojoj to dopušta mjerodavno nacionalno zakonodavstvo, od datuma njegova potpisivanja.

               Sastavljeno u …………, u četiri primjerka, dana …………. 2019.

               Za Sjedinjene Američke Države:

               Za Republiku Austriju,

               Kraljevinu Belgiju,

               Republiku Bugarsku,

               Republiku Hrvatsku,

               Republiku Cipar,

               Češku Republiku,

               Kraljevinu Dansku,

               Republiku Estoniju,

               Republiku Finsku,

               Francusku Republiku,

               Saveznu Republiku Njemačku,

               Helensku Republiku,

               Mađarsku,

               Irsku,

               Talijansku Republiku,

               Republiku Latviju,

               Republiku Litvu,

               Veliko Vojvodstvo Luksemburg,

               Maltu,

               Kraljevinu Nizozemsku,

               Republiku Poljsku,

               Portugalsku Republiku,

               Rumunjsku,

               Slovačku Republiku,

               Republiku Sloveniju,

               Kraljevinu Španjolsku,

               Kraljevinu Švedsku,

               Ujedinjenu Kraljevinu Velike Britanije i Sjeverne Irske, i

               Europsku uniju

               Za Island:

               Za Kraljevinu Norvešku:

               Prilog 2.

               Zajednička izjava

               Predstavnici Sjedinjenih Američkih Država, Europske unije i njezinih država članica te Islanda i Kraljevine Norveške potvrdili su da tekst Protokola o izmjeni Sporazuma o zračnom prijevozu između Sjedinjenih Američkih Država s jedne strane, Europske unije i njezinih država članica s druge strane, Islanda s treće strane i Kraljevine Norveške s četvrte strane, potpisanog 16. i 21. lipnja 2011., kako bi se uzelo u obzir pristupanje Republike Hrvatske Europskoj uniji, koji je potpisan ________ 2019. („Protokol”) treba ovjeriti na ostalim jezicima kako je predviđeno, prije potpisivanja Protokola razmjenom pisama ili nakon potpisivanja Protokola odlukom Zajedničkog odbora.

               Predstavnici su također potvrdili da termin „ostali jezici” u Zajedničkoj izjavi koja je dio Sporazuma o zračnom prijevozu između Sjedinjenih Američkih Država s jedne strane, Europske unije i njezinih država članica s druge strane, Islanda s treće strane i Kraljevine Norveške s četvrte strane, potpisanog 16. i 21. lipnja 2011., uključuje jezike država članica koje pristupaju Europskoj uniji.

               Ova je Zajednička izjava sastavni dio Protokola.

               Za Sjedinjene Američke Države:

                     Za Europsku uniju

               i njezine države članice:

               Za Island:

                     Za Kraljevinu Norvešku:


               EUROPSKA KOMISIJA
            Bruxelles, 14.11.2019.
            COM(2019) 587 final
            2019/0260(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Zajedničkom odboru osnovanom Sporazumom o zračnom prometu između Kanade i Europske zajednice i njezinih država članica

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje u ime Unije treba zauzeti u Zajedničkom odboru osnovanom Sporazumom o zračnom prometu između Kanade i Europske zajednice i njezinih država članica („Sporazum”)
                  1
               .

               2.Kontekst Prijedloga

               2.1.Sporazum o zračnom prometu između Kanade i Europske zajednice i njezinih država članica

               Sporazum je sveobuhvatne prirode i njime se zamjenjuju relevantne odredbe postojećih bilateralnih sporazuma koje su države članice sklopile s Kanadom. Sporazumom se uklanjaju sva postojeća ograničenja prava zračnih prijevoznika iz Unije i zračnih prijevoznika iz Kanade za aktivnosti među mjestima u Europskoj uniji i u Kanadi. U tom kontekstu Sporazumom se uklanjaju prepreke u pogledu mogućnosti zračnih prijevoznika Unije da uživaju koristi od prava poslovnog nastana u Uniji, uključujući pravo na nediskriminirajući pristup tržištu u vezi s pružanjem usluga zračnog prijevoza u Kanadu i iz Kanade.

               Sporazum je stupio na snagu 16. svibnja 2019.

               2.2.Zajednički odbor

               Zajednički odbor osnovan je člankom 17. Sporazuma. Njegove su glavne zadaće poticanje suradnje među strankama i razmatranje svih pitanja povezanih s funkcioniranjem ili provedbom ovog Sporazuma, uključujući, ali ne ograničujući se na: (a) preispitivanje tržišnih uvjeta koji utječu na usluge zračnog prijevoza na temelju ovog Sporazuma; (b) razmjenu informacija, uključujući savjetovanje o promjenama u nacionalnom pravu i politikama, koje utječu na Sporazum; (c) razmatranje mogućih područja za daljnji razvoj ovog Sporazuma, uključujući preporuke za izmjene ovog Sporazuma; (d) preporučivanje uvjeta, postupaka i izmjena potrebnih kako bi nove države članice postale stranke ovog Sporazuma; te (e) rasprave o pitanjima koja se odnose na ulaganja, vlasništvo i kontrolu te na potvrdu da su ispunjeni uvjeti za postupno otvaranje prava prometovanja kako je utvrđeno u Prilogu 2. ovom Sporazumu. Zajednički odbor ujedno razvija suradnju i potiče razmjene na razini stručnjaka u pogledu novih zakonodavnih ili regulatornih inicijativa.

               Zajednički odbor donosi odluke ako je to izričito predviđeno Sporazumom, a sve odluke donose se konsenzusom. Zajednički odbor odlukom donosi svoj poslovnik.

               2.3.Predviđeni akt Zajedničkog odbora

               Tijekom prvog sastanka Zajednički odbor donijet će odluku o donošenju poslovnika Zajedničkog odbora („predviđeni akt”).

               Svrha je predviđenog akta donijeti, u skladu s člankom 17. stavkom 8. Sporazuma, poslovnik na kojem se temelji organizacija Zajedničkog odbora kako bi se Sporazum mogao provesti.

               3.Stajalište koje treba zauzeti u ime Unije

               Stajalište koje treba zauzeti u ime Unije trebalo bi biti usmjereno na donošenje poslovnika Zajedničkog odbora Kanade i EU-a. Stajalište se treba temeljiti na nacrtu odluke Zajedničkog odbora.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojmom „akti koji proizvode pravne učinke” obuhvaćeni su akti koji proizvode pravne učinke na temelju pravila međunarodnog prava kojima se uređuje predmetno tijelo. Njime su obuhvaćeni i instrumenti koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”.

               4.1.2.Primjena u predmetnom slučaju

               Zajednički odbor tijelo je osnovano na temelju sporazuma, točnije Sporazuma o zračnom prometu između Kanade i Europske zajednice te njezinih država članica.

               Akt koji Zajednički odbor treba donijeti akt je koji proizvodi pravne učinke jer se njime strankama propisuju obveze u skladu s međunarodnim pravom.

               Predviđenim aktom ne dopunjuje se niti mijenja institucionalni okvir Sporazuma.

               Imajući to u vidu, postupovna pravna osnova za predloženu odluku jest članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnose se na zračni promet.

               Stoga je materijalnopravna osnova predložene odluke članak 100. stavak 2. UFEU-a.

               4.3.Zaključak

               Pravna osnova predložene odluke trebao bi biti članak 100. stavak 2. UFEU-a u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Zajedničkog odbora utvrditi njegov poslovnik, primjereno je nakon donošenja objaviti ga u Službenom listu Europske unije.

               2019/0260 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Zajedničkom odboru osnovanom Sporazumom o zračnom prometu između Kanade i Europske zajednice i njezinih država članica

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je Odlukom Vijeća (EU) 2019/702
                  2
                sklopila Sporazum o zračnom prometu između Kanade i Europske zajednice i njezinih država članica („Sporazum”), koji je stupio na snagu 16. svibnja 2019.

               (2)Člankom 17. Sporazuma osnovan je Zajednički odbor kako bi se osigurali ispravno funkcioniranje i provedba Sporazuma.

               (3)Člankom 17. stavkom 8. Sporazuma predviđa se da Zajednički odbor donosi svoj poslovnik.

               (4)Kako bi se osigurala djelotvorna provedba Sporazuma, trebalo bi donijeti poslovnik Zajedničkog odbora.

               (5)Stajalište Unije u okviru Zajedničkog odbora trebalo bi se stoga temeljiti na priloženom nacrtu odluke Zajedničkog odbora,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije na prvom sastanku Zajedničkog odbora osnovanog člankom 17. Sporazuma o zračnom prometu između Kanade i Europske zajednice i njezinih država članica, u pogledu donošenja poslovnika Zajedničkog odbora, temelji se na nacrtu Odluke Zajedničkog odbora priloženom ovoj Odluci.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća (EU) 2019/702 od 15. travnja 2019. o sklapanju, u ime Unije, Sporazuma o zračnom prometu između Europske zajednice i njezinih država članica, s jedne strane, i Kanade, s druge strane SL L 120, 8.5.2019., str. 1.–2.

                     (2)

                        SL L 120, 8.5.2019., str. 1.

    ---documentbreak---

               EUROPSKA KOMISIJA
            Bruxelles, 14.11.2019.
            COM(2019) 587 final
            PRILOG

            Prijedlogu odluke Vijeća
            o stajalištu koje u ime Europske unije treba zauzeti u Zajedničkom odboru osnovanom Sporazumom o zračnom prometu između Kanade i Europske zajednice i njezinih država članica

               PRILOG

               Nacrt

               Odluke br. 1/2019 Zajedničkog odbora Kanade i EU-a osnovanog na temelju Sporazuma o zračnom prometu između Kanade i Europske zajednice i njezinih država članica

               od [datum]

               o donošenju poslovnika

               ZAJEDNIČKI ODBOR KANADE I EU-a,

               uzimajući u obzir Sporazum o zračnom prometu između Kanade i Europske zajednice i njezinih država članica („Sporazum”), a posebno njegov članak 17.,

               ODLUČIO JE:

               Jedini članak

               Donosi se poslovnik Zajedničkog odbora priložen ovoj Odluci.

               Sastavljeno u

               Za Zajednički odbor

               Voditelj delegacije Europske unije

               [Ime]

               Voditelj Delegacije Kanade

               [Ime]

               Poslovnik

               ZAJEDNIČKI ODBOR,

               uzimajući u obzir Sporazum o zračnom prometu između Kanade i Europske zajednice i njezinih država članica, a posebno njegov članak 17.,

               DONIO JE SLJEDEĆI POSLOVNIK

               Članak 1.

               Voditelji delegacija

               1.
                     Zajednički odbor činit će predstavnici stranaka.

               2.
                     Zajedničkim odborom zajednički će predsjedati voditelji delegacija stranaka.

               Članak 2.

               Sastanci

               1.
                     Zajednički odbor sastajat će se najmanje jednom godišnje pri čemu se stranke izmjenjuju kao domaćini sastanka. Usto, svaka stranka može zatražiti sazivanje sastanka Zajedničkog odbora u skladu s člankom 17. stavkom 3. Sporazuma.

               2.
                     Zajednički odbor može održavati sastanke uživo ili putem drugih sredstava (konferencijski pozivi ili video konferencije).

               Članak 3.

               Delegacije

               1.
                     Voditelji delegacija će se prije sastanka međusobno obavješćivati o predviđenom sastavu svojih delegacija za taj sastanak.

               2.
                     Predstavnici dionika iz sektora zračnog prometa mogu biti pozvani da prisustvuju sastancima kao promatrači, ako se Zajednički odbor tako dogovori.

               3.
                     Zajednički odbor može se dogovoriti o pozivanju drugih zainteresiranih stranaka ili stručnjaka da prisustvuju njegovim sastancima kako bi mu pružili informacije o određenim pitanjima.

               Članak 4.

               Tajništvo

               Po jedan dužnosnik Europske komisije i Vlade Kanade zajednički će djelovati kao tajnici Zajedničkog odbora.

               Članak 5.

               Dnevni red sastanaka

               1.
                     Voditelji delegacija utvrdit će privremeni dnevni red svakog sastanka međusobnim dogovorom. Kako bi se olakšala distribucija dnevnog reda članovima svake delegacije i savjetovanje s njima, u mjeri u kojoj je to moguće, privremeni dnevni red utvrdit će se najkasnije petnaest dana prije datuma sastanka.

               2.
                     Zajednički odbor donosi dnevni red na početku svakog sastanka.  U dnevni red moguće je uključiti točke koje se ne nalaze na privremenom dnevnom redu, ako se Zajednički odbor tako dogovori.

               3.
                     Voditelji delegacija mogu skratiti rok utvrđen u stavku 1. kako bi se u obzir uzela hitnost određenog pitanja.

               Članak 6.

               Zapisnik sa sastanka

               1.
                     Na kraju svakog sastanka sastavit će se nacrt zapisnika sa sastanka Zajedničkog odbora. U nacrtu će se navesti sve točke o kojima se raspravljalo i svi doneseni zajednički zaključci, uključujući sve donesene preporuke i odluke.

               2.
                     Voditelji delegacija će pisanim putem odobriti zapisnik sa sastanka u roku od 30 dana od datuma sastanka ili do bilo kojeg drugog datuma koji su dogovorile stranke Sporazuma.

               3.
                     Nakon odobravanja, voditelji delegacija će potpisati zapisnik sa sastanka i svaka stranka će arhivirati jedan izvorni primjerak zapisnika. Stranke mogu odlučiti da se taj zahtjev ispunjava potpisivanjem i razmjenom elektroničkih primjeraka.

               4.
                     Osim ako nije drugačije dogovoreno, sastanci Zajedničkog odbora neće biti javni.  Zapisnici sa sastanaka i prepiske, ovisno o slučaju, bit će javni osim ako jedna od stranaka zatraži drukčije. Ako je potrebno, Zajednički odbor može predložiti objavu zajedničkog priopćenja za medije.

               Članak 7.

               Pisani postupak

               Ako je potrebno i primjereno obrazloženo, odluke i preporuke Zajedničkog odbora mogu se donijeti pisanim postupkom. U tu svrhu voditelji delegacija razmijenit će nacrt mjera o kojem se traži mišljenje Zajedničkog odbora, koji se zatim može potvrditi razmjenom prepiske.

               Članak 8.

               Vijećanje

               1.
                     Zajednički odbor će donositi odluke i izražavati preporuke na temelju konsenzusa.

               2.
                     Odluke i preporuke Zajedničkog odbora naslovljavat će se „Odluka” i „Preporuka”, iza čega slijede serijski broj, datum donošenja i opis predmeta.

               3.
                     Voditelji delegacija potpisat će sve odluke i preporuke Zajedničkog odbora koje će se zatim priložiti zapisniku sa sastanka.

               4.
                     Sve odluke koje donese Zajednički odbor provest će stranke u skladu s vlastitim internim postupcima.

               Članak 9.

               Radne skupine

               1.
                     Zajednički odbor može dogovoriti osnivanje radnih skupina za razmatranje specifičnih pitanja koja su relevantna za Sporazum. Nadležnosti radne skupine odobrit će Zajednički odbor i one će se uvrstiti u odgovarajući zapisnik sa sastanka.

               2.
                     Zajednički odbor odredit će sastav radnih skupina.

               3.
                     Radne skupine podnijet će izvješće Zajedničkom odboru.  One ne mogu donositi odluke, ali mogu dati preporuke Zajedničkom odboru.

               4.
                     Zajednički odbor može u bilo kojem trenutku dogovoriti ukidanje bilo kojih postojećih radnih skupina, izmijeniti njihove nadležnosti ili osnovati nove radne skupine koje će mu pomagati u obavljanju njegovih dužnosti.

               Članak 10.

               Troškovi

               1.
                     Članovi svake delegacije će snositi troškove povezane sa svojim sudjelovanjem na sastanku ili u radnoj skupini.

               2.
                     Sve druge troškove koji se odnose na samu organizaciju sastanaka snosi stranka koja je domaćin sastanka.

               Članak 11.

               Izmjena poslovnika

               Zajednički odbor može u svakom trenutku izmijeniti ovaj Poslovnik odlukom donesenom u skladu s člankom 8.